ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА

ЗАКОНОТ ЗА МАТИЧНА ЕВИДЕНЦИЈА([[1]](#footnote-1)\*)

Член 1

Во Законот за матична евиденција („Службен весник на Република Македонија” бр. 8/95, 38/02, 66/07, 67/09, 13/13, 43/14, 148/15, 27/16 и 64/18 и „Службен весник на Република Северна Македонија“ бр. 14/20))во член 1 – а во точката (2) по зборовите „матичната книга“ се додаваат зборовите „ или умножен примерок од образецот издаден во форма на електронски документ создаден согласно закон“.

Во членот 1-а во точка (3) по зборовите “пишана” се бришат зборовите “и електронска форма.” А наместо нив по збороовите “пишана”се додаваат зборовите “а може да биде издадена и во форма на електронски документ создаден согласно закон.”

Во членот 1-а во точка (4) по зборовите “запишани во истите” се додаваат зборовите “и која може да се издаде во хартиена форма или како електронски документ, создаден согласно закон”

Член 2

Членот 5 се менува и гласи:

Надлежниот орган кој ја донел одлуката во врска со запишувањето на податоците од членот 4 став 1 точка 3 на овој закон должен е да ја достави на матичарот од матичното подрачје за кое се води матичната книга, во рок од 15 дена од правосилноста на одлуката.

Одлуката од ставот 1 на овој член може да биде издадена и во форма на електронски документ, согласно прописите од областа на електронските докуемнти, електронската идентификација и доверливите услуги..

Одлуката од ставот 1 на овој член се доставува во електронска форма преку Националната платформа за интероперабилност, согласно прописите од областа на електронското управување и електронските услуги.

По исклучок на ставот 3 на овој член, а во случај на технички прекин на функционалноста на Националната патформа за интероперабилност, одлуката од ставот 1 на овој член во форма на електронски документ се доставува преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.

Член 3

Во членот 6 ставот 1 се менува и гласи:

Раѓањето на дете се пријавува, во хартиена форма, усно на записник на матичарот од матичното подрачје на кое се родило детето или во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги, во рок од 30 дена од денот на раѓањето.

Член 4

Членот 7 се менува и гласи:

Здравствената установа е должна да го пријави раѓањето на детето во здравствената установа.

Пријавувањето од ставот 1 на овој член се врши во електронска форма преку Националната платформа за интероперабилност, согласно прописите од областа на електронското управување и електронските услуги.

По исклучок на ставот 2 на овој член, а во случај на технички прекин на функционалноста на Националната патформа за интероперабилност, пријавувањето од ставот 1 на овој член во форма на електронски документ се доставува преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.

За дете кое не е родено во здравствена установа пријавувањето го врши таткото на детето, односно лицата во чиј стан детето е родено, мајката штом ќе биде способна за тоа или здравствениот работник кој учествувал при породувањето, во хартиена форма или во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронски услуги. Ако ги нема наведените лица или не се во можност да пријават, раѓањето на детето може да го пријави лицето кое дознало за тоа.

.

Член 5

Во членот 8 по ставот 2 се додаваат став 3, став 4 и став 5 кои гласат:

Решението од ставот 2 на овој член може да биде издадено и во форма на електронски документ, согласно прописите од областа на електронските документи, електронската идентификација и доверливите услуги.

Решението од ставот 2 на овој член се доставува во реално време, а најдоцна во рок од 3 дена од денот на донесување на решението, во електронска форма преку Националната платформа за интероперабилност, согласно прописите од областа на електронското управување и електронските услуги.

По исклучок на ставот 4 на овој член, а во случај на технички прекин на функционалноста на Националната патформа за интероперабилност, решението од ставот 2 на овој член во форма на електронски документ се доставува во реално време, а најдоцна во рок од 3 дена од денот на донесувањето на решението преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.

Член 6

Во членот 9, зборовите “во рок од 2 месеци од денот на раѓањето” се менуваат со зборовите “во рок од 30 дена од денот на раѓањето на детето”.

Член 7

Во членот 12 по ставот 1 се додаваат став 2,3 и 4 кои гласат:

Одлуката од ставот 1 на овој член може да биде издадена и во форма на електронски документ, согласно прописите од областа на електронските докуемнти, електронската идентификација и доверливите услуги.

Одлуката од ставот 1 на овој член се доставува во електронска форма преку Националната платформа за интероперабилност, согласно прописите од областа на електронското управување и електронските услуги.

По исклучок на ставот 3 на овој член, а во случај на технички прекин на функционалноста на Националната патформа за интероперабилност, одлуката од ставот 1 на овој член во форма на електронски документ се доставува преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.

Член 8

Членот 14 се менува и гласи:

Смрт на лице се пријавува во хартиена форма,усно на записник на матичарот од матичното подрачје на кое настапила смртта, односно каде што е пронајден умрениот или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат согласно прописите од областа на електронското управување и електронските услуги, најдоцна во рок од триесет дена од денот на смртта, односно пронаоѓањето на умрениот.

 Смрт на лице која настапила во сообраќајно средство или во сообраќајна несреќа се пријавува во хартиена форма на матичарот од матичното подрачје каде што се закопува умрениот или во електронска форма поднесена со употреба на средство за електронска идентификација преку Националниот портал за електронски услуги или преку посредник за административни услуги по електронски пат, согласно прописите од областа на електронското управување и електронски услуги. Ако умрениот се закопува во странство смртта се пријавува на матичарот од матичното подрачје каде што настапила смртта, а ако местото не е познато, на матичарот од матичното подрачје каде што е најден умрениот.

Член 9

## Во член 15 по ставот (2) се додаваат став 3 и став 4 кои гласат:

**“(3)** Пријавувањето од ставот 2 на овој член се врши во електронска форма преку Националната платформа за интероперабилност, согласно прописите од областа на електронското управување и електронските услуги.

(4) По исклучок на ставот 3 на овој член, а во случај на технички прекин на функционалноста на Националната патформа за интероперабилност, пријавувањето од ставот 2 на овој член во форма на електронски документ се доставува преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.”

Член 10

## Во член 16 во ставот (1) по зборовите “издадена од здравствстена установа” се додаваат зборовите “доколку истата не може да се прибави по службена должност преку Националната платформа за интероперабилност, согласно прописите од областа на електронското управување и електронските услуги”.

## Член 11

## Во членот 18 по ставот 2 се додава став 3 кој гласи:

Примерокот од дозволата за закоп од ставот 2 на овој член може да се достави и во форма на електронски документ преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.

Член 12

## Во членот 19 по ставот 2 се додаваат став (3), (4) и став (5) кои гласат:

1. Одлуката од ставот 1 на овој член може да биде издадена и во форма на електронски документ, согласно прописите од областа на електронските докуемнти, електронската идентификација и доверливите услуги..
2. Одлуката од ставот 1 на овој член се доставува во електронска форма преку Националната платформа за интероперабилност, согласно прописите од областа на електронското управување и електронските услуги.
3. По исклучок на ставот 4 на овој член, а во случај на технички прекин на функционалноста на Националната патформа за интероперабилност, одлуката од ставот 1 на овој член во форма на електронски документ се доставува преку квалификувана електронска препорачана достава на електронската адреса на Управата, согласно прописите од областа на електронските документи, електронската идентификација и доверливите услуги.

Член 13

Во член 22, ставот (4) се менува и гласи:

„(4) Управата за водење на матичните книги, поведува постапка за донесување решение за исправка на местото на раѓање во матичната книга на родените, согласно  ставот 3 на овој член, по поднесено барање во хартиена форма,усно на записник на матичарот каде се води матичната книга на родените, во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат согласно прописите од областа на електронското управување и електронските услуги од барателот за исправка на населено место на раѓање.

По ставот (4) во членот 22 се додава нов став (5) кој гласи:

(5) Ако барањето за исправка на населено место се поднесува во хартиена форма или усно на записник, подносителот на барањето кон барањето приложува документ за лична идентификација и примерок од изводот од матичната книга на родените за детето кај кое ќе се врши исправка на населеното место на раѓање.

Член 14

Членот 23 се менува и гласи:

Овластено службено лице од Управата за водење на матичните книги, согласно со одредбите на членот 22 став 1 од овој закон, по поднесено барање во хартиена форма, усно на записник на матичарот од матичното подрачје каде се води матичната книга или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат согласно прописите од областа на електронското управување и електронските услуги поведува постапка за донесување на решение за дополнителен упис во матичните книги.

Ако барањето за дополнителен упис во матичните книги се поднесува во хартиена форма или усно на записник, подносителот кон барањето треба да приложи документ за лична идентификација и потврда за настанот кој се запишува во матичните книги доколку истата не може да се обезбеди преку Националната платформа за интероперабилност.

Управата за водење на матичните книги по службена должност преку Националната платформа за интероперабилност~~.~~ прибавува потврда за настанот кој се запишува во матичната книга и врши проверка на податоците за лична идентификација во централниот регистар на население за подносителот на барањето кога барањето е поднесено во електронска форма.

Доколку се поднесува барање за дополнително запишување на дете родено во домашни услови и не може да се прибави потврда за раѓањето на детето издадена од здравствена установа, во постапката за запишување на детето ќе треба да се приложат докази определени во ставот 6 од овој член, ,

 Овластено службено лице во Управата за водење на матичните книги, по поднесено барање во хартиена форма, усно на записник на матичарот од матичното подрачје каде се води матичната книга или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат согласно прописите од областа на електронското управување и електронските услуги поведува постапка за донесување на решение за исправка на податоци во матичните книги, согласно со одредбите на членот 22 став 2 од овој закон.

Ако барањето за исправка на податоци во матичните книги се поднесува во хартиена форма или усно на записник, подносителот кон барањето треба да приложи документ за лична идентификација и потврда за настанот кој се исправа во матичните книги доколку истата не може да се обезбеди преку Националната платформа за интероперабилност.

Управата за водење на матичните книги по службена должност преку Националната платформа за интероперабилност~~.~~ врши проверка на податоците за лична идентификација во централниот регистар на население за подносителот на барањето кога барањето е поднесено во електронска форма.

 Покрај документацијата од ставовите 2, 3, 6 и 7 на овој член, по барање на Управата за водење на матичните книги, барателот доставува и докази и податоци (потврди, уверенија и сл.) од евиденција на странски држави кои се однесуваат на граѓанскиот статус на лицето потребни во текот на постапката, медицински потврди и ДНК отисоци, медицински потврди, како и други докази и податоци кои не постојат во службената евиденција на јавните органи во Република Македонија. ДНК отисоците ќе се бараат исклучиво доколку надлежниот орган не може да ја утврди роднинската врска меѓу детето и родителите. Управата за водење на матичните книги, по службена должност ги прибавува преку Националната платформа за интероперабилност сите други докази кои постојат во службените евиденции на јавните органи во Република Северна Македонија.

По исклучок на ставот 5 на овој член, а во случај на технички прекин на функционалноста на Националната патформа за интероперабилност, Управата може доказите по службена должност да ги побара и преку квалификувана електронска препорачана достава, согласно прописите од областа на електронските документи, електронската идентификација и доверливите услуги. Управната постапка согласно со одредбите на овој член ја води лице овластено од Директорот на Управата за водење на матичнитекниги.

 Донесување на решението од членот 22 став 1 и став 5 од овој закон се врши во најкус можен рок, не подоцна од 30 дена од денот на приемот на доставеното барање.

 Освен кога е изречно забрането со закон, а сложеноста на предметот тоа го оправдува, рокот од ставот 10 на овој член може еднаш да се продолжи најмногу за дополнителни 30 дена.

 Рокот од ставот 10 на овој член започнува да тече од денот кога странката го поднела барањето, со сите докази кои требала да ги поднесе.

 Странката може да изјави жалба во хартиена форма или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат согласно прописите од областа на електронското управување и електронските услуги против решението од ставот 1 и 5 на овој член во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

 Странката може да се откаже од жалбата до донесувањето на решението од второстепениот орган.

 Ако странката се откаже од жалбата, јавниот орган донесува управен акт со кој ја запира постапката и затоа ја известува странката, која не може да го отповика откажувањето од жалбата.

 Формата и содржината на барањето како и начинот на пресметка на реално направените трошоци за прибирање на доказите по службена должност, ги пропишува министерот за правда.

Член 15

Членот 25 се менува и гласи:

“Податокот за раѓање, склучување брак или смрт на државјанин на Република Северна Македонија во странство се запишува во матичните книги што се водат на територијата на Република Северна Македонија.

Запишувањето на податоците од ставот 1 на овој член се врши врз основа на оригинален извод од матичната евиденција на соодветниот орган во странство. Изводот го поднесува странката, ако со меѓународен договор не е предвидено поинаку.

По исклучок, кога странката не можела да прибави извод од ставот 2 на овој член запишувањето на податокот во матичната книга се врши со решение донесено врз основа на доказите што ги приложува странката.

Покрај документацијата од ставот 2 на овој член, по барање на Управата за водење на матичните книги, барателот доставува и докази и податоци (потврди, уверенија и сл.) од евиденција на странски држави кои се однесуваат на граѓанскиот статус на лицето потребни во текот на постапката, како и други докази и податоци кои не постојат во службената евиденција на јавните органи во Република Северна Македонија.

Управата за водење на матичните книги по службена должност ги прибавува сите други докази кои постојат во службените евиденции на јавните органи во Република Северна Македонија преку Националната платформа за интероперабилност.

 Управната постапка од ставот 3 од овој член ја води лице овластено од директорот на Управата за водење на матичнитекниги.

 Донесување на решението од ставот 3 на овој член се врши во најкус можен рок, не подоцнаод 30 дена од денот на приемот на доставенотобарање.

 Освен кога е изречно забрането со Закон, а сложеноста на предметот тоа го оправдува, рокот од ставот 6 на овој член може еднаш да се продолжи најмногу за дополнителни 30 дена.

 Рокот од ставот 6 на овој член започнува да тече од денот кога странката го поднела барањето, со сите докази кои требала да ги поднесе.

 Странката може да изјави жалба во хартиена форма или со употреба на средство за електронска идентификација преку Националниот портал за електронски услуги или преку посредник за административни услуги по електронски пат, согласно прописите од областа на електронското управување и електронски услуги против решението од ставот 3 на овој член во рок од 15 дена од денот на приемот на решението, до Државната комисија за одлучување во управна постапка и постапкаод работен однос во втор степен.

 Странката може да се откаже од жалбата до донесувањето на решението од второстепениот орган.

 Ако странката се откаже од жалбата, јавниот орган донесува управен акт со кој ја запира постапката и затоа ја известува странката, која не може да го отповика откажувањето од жалбата.

 Формата и содржината на барањето како и начинот на пресметка на реално направените трошоци за прибирање на доказите по службена должност, ги пропишува министерот за правда.”

Член 16

Во членот 28 по ставот 3 се додаваат став (4) и (5) кои гласат:

“(4) Подносителот на барањето е должен најмалку 48 часа пред поднесување на писмено барање до Дипломатско конзуларните претставништва, да го извести надлежното лице во Дипломатското конзуларно претставништво за предметното барање.

(5)По поднесување на барањето од страна на подносител до Дипломатско конзуларните претставништво, овластеното лице во Дипломатско конзуларните претставништво, барањето во реално време, а не подоцна од 24 часа го препраќа преку Националната платформа за интероперабилност до Управата. Овластеното лице од Управата истото електронски го проверува и потврдува.”

Ставот (4) во членот 28 станува став (6) .

Член 17

Во членот 28-а по ставот (1) се додава став (2) кој гласи: “

(2)  Против уверението од ставот 1 на овој член, странката има право на приговор кој се поднесува во хартиена форма или во електронска форма со употреба на средство за електронска идентификација преку Националниот портал за електронски услуги или преку посредник за административни услуги по електронски пат, согласно прописите од областа на електронското управување и електронски услуги во рок од осум дена до директорот на Управатазаводење на матичнитекниги.”

Член 18

Во член 28-в ставот 1 се менува и гласи:

“Изводите од матична евиденција се издаваат и во форма на електронски документи создадени согласно со Законот за електронски документи, електронска идентификација и доверливи услуги.”

Ставот (2) од членот 28-в се брише, а ставот (3) станува став (2).

Член 19

Во членот 29 ставот (2) се менува и гласи:

1. Исправите од членовите 28, 28-а, 28-б и 28-в на овој закон се издаваат врз основа на претходно поднесено барање во хартиена форма или во електронска форма со употреба на средство за електронска идентификација преку Националниот портал за електронски услуги или преку посредник за административни услуги по електронски пат, согласно прописите од областа на електронското управување и електронски услуги од лицето на кое се однесуваат податоците во тие исправи. Исправите се издаваат и на заинтересирано лице, односно правно лице или орган кога за тоа има правен интерес утврден со закон.

Член 20

Во членот 31 во ставот 1 Зборовите “2000 евра во денарска противвредност” се менуваат со зборовите “500 евра во денарска противвредност”.

Во ставот 3 зборовите “од 200 до 300 евра” се менуваат со зборовите “200 евра”.

Член 21

Во член 32 во ставот (1) зборовите ”од 30 до 100 евра” се менуваат со зборовите “од 100 евра”.

Во ставот (2) зборовите “од 200 до 490 евра” се менуваат со зборовите “ 100 до 150 евра”.

Член 22

Во членот 32-а ставот 1 се менува и гласи

1. За прекршоците утврдени со овој закон прекршочна постапка води и прекршочна санкција изрекува надлежен суд согласно закон.

Ставот 2, 3 и 4 од членот 32-а се бришат.

Член 23

Членот 32-б се брише.

Член 24

Во членот 36 по зборовите “ Службен весник на Република Северна Македонија” се додаваат зборовите “а ќе отпочне да се применува од 01.07.2022 година до влез на Република Северна Македонија во ЕУ”

1. \*Со овој закон се врши усогласување со Директива (ЕУ) 2017/1371 на Европскиот Парламент и на Советот од 5 јули 2017 година за сузбивање измами извршени против финансиските интереси на Унијата со казнено – правни средства со CELEX број 32017L1371 [↑](#footnote-ref-1)